Пенчо Славейков
Старица

chitanka.info

Прегърбена се връща от пазар

старица — празна е на гръб торбата —

нанизала краваи на ръката:

за внучета от град заръчан дар.

Прегърбена върви полека тя,

и с тънката тояжка се подпира…

И сякаше ги вижда — и се взира —

насреща й от къщните врата

как те се хукват дълъг върволяк:

Иванчо, Стою, Ленка, Смил и Слави…

„И-и! трябаше игли…“ — а тя забрави.

И спре. — „И-и, пусто!… Е, до петък пак!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.